《味琴为文江萧君》
宋代·翟杰

识者应希听者沈，独将幽思寄遗音。阳春有价高难和，流水无弦杳莫寻。

明月碧天双鹤唳，西风疏柳一蝉吟。徘徊隐几忘言久，窗外寒松烟翠深。

作者简介：翟杰，号朴庵，东莞（今属广东）人。高宗绍兴五年（一一三五）进士（清雍正《广东通志》卷三一）。孝宗淳熙七年（一一八○）为化州司户，创桂华书院。事见《宋元学案补遗》卷三六。